open-index/open-wikipedia-markdown huggingface dataset:
Tuca d'el Forau de la Neu

A **tuca d'el Forau de la Neu** ye un mont de 3.076 m d'altaria, con una prominencia de 18 m, que se troba situau en a provincia de Uesca (Aragón).

## Vinclos externos
*  Tuca d'el Forau de la Neu en "Mendikat".

## Referencias
Tucón Royo

O **Tucón Royo**, tamién conoixiu como **pico de Pavots**, ye un mont de 3.122 m d'altaria, con una prominencia de 24 m, que se troba situau en a provincia de Uesca (Aragón).

A primera puyada la facioron Henry Russell y P. Barrau en 1885.

## Vinclos externos
*  Tucón Royo en "Mendikat".

## Referencias
Tuca de Bardamina

A **tuca de Bardamina** u **tuca de Posets de Benás**, ye un mont de 3.068 m d'altaria, con una prominencia de 49 m, que se troba situau en a provincia de Uesca (Aragón).

## Referencias

## Vinclos externos
*  Tuca de Bardamina en "Mendikat".
ATAC

L**'Azienda per i Trasporti Autoferrotranviari del Comune di Roma** (en aragonés *Achencia por o Transporte Autoferrotramviario d'a Comuna de Roma*), conoixita a sobén como *ATAC*, ye a empresa que chestiona y coordina a rete de transporte publico (buses, tramvía y metro) en o municipio de Roma (Italia) y en bels comunas d'a suya redolada metropolitana.

Ye una sociedat publica participata por *Roma Capitale*, l'achencia que administra l'aria municipal d'a ciudat; estando chestionando en l'anyo 2018 as tres linias de metro de Roma; as linias de tren de Roma-Lido, Roma-Giardinetti y Roma-Viterbo; as seis linias de tramvia (linias 2, 3, 5, 8, 14 y 19) y 400 linias d'autobús y tres linias de trolebús.

Antimas tien 2.011 autobuses, 164 tramvias y 612 autos de metro.

## Referencias

## Veyer tamién
* Metro de Roma

## Vinclos externos
* 
*  Pachina web oficial de l'empresa.
Punta de la Lit

O **punta de la Lit** ye una cima de 3.292 m d'altaria que se troba situau en a provincia de Uesca (Aragón).
Mallo de la Lit

:*Pa atros usos d'a palabra mallo, se veiga [[Mallo (desambigación)]].*

O **Mallo de la Lit**, u tamién conoixiu como **El Tuconet**, ye un mont de 3.296 m d'altaria que se troba situau en a provincia de Uesca (Aragón).
Tuca de Mulleres

A **tuca de Mulleres** u **cap de Mulleres** (en catalán *Tuc de Molières*) ye un pico de 3.009 metros d'altaria situau en bel meyo d'a zona granitica d'o Pireneu Axial, en as cabeceras d'a val de l'Escaleta (Alto Esera) enta l'ueste y d'a val de Barrabés (Ribagorza) enta l'este. Se troba por tanto en a muga entre Aragón y Catalunya, estando a mas a cima mas oriental d'o macizo de la Maladeta.

## Toponimia
L'oronimo *Mulleres* ye d'orichen occitán gascón y corresponde la forma orichinal aranesa *Molières*, que significa en aragonés "molineras" y presenta la tipica perda gascona de la -N- intervocalica latina.

## Cheografía
A suya cima se en una cresta de tormos, de forma suau en o suyo conchunto, orientada de norte enta o sud.

A versant ueste, a val de l'Escaleta, ye toda ella una tartera de bloques luenga con seis chicoz estanyos d'orichen glacial, que desauguan a o plan d'Aigualluts, a on as auguas se mezclan con as procedents d'a val de Barrancs. Os dos ríos ya chuntos tornan, por un curioso fenomeno karstico, en un luengo recorriu baixo tierra dica a val d'Arán, en o puesto dito Güells del Joeu, en l'Artiga de Lin, alimentando a la fin a la Garona.

A versant este da a la val de Mulleres y ye a mas caracteristica, ya que tien un imponent aspecto alpín. Pendients muit dreitas, con selvas d'abez y fabos en a parti baixa y cuatro estanyos, tamién d'orichen glacial entre os 2.200 y os 2.400 metres, que dan orichen a la Noguera Ribagorzana.

En a parti alta d'ista val y chusto baixo o pico, bi ha una chelera permanent. Por dencima d'os primers lacos, seguntes se puya por a val, se i trobaba un refuchio d'a *Federació d'Entitats Excursionistes de Catalunya*, con una capacidat ta diez personas. Fue inaugurau en 1974 y desmontau en 2011 debiu a o suyo mal estau. Ascape, mientres agosto de 2011 s'instaló un nuevo refuchio de Mulleres. D'a mesma manera que atros refuchios, a suya utilidat ye actualment cuestionada, ya que a millora d'o material, o entrenamiento y as tecnicas de progresión d'os aficionaus a la montanya fan que a puyada a o pico (bels 1.400 metros de deslivel) se faiga no ya en un día, sino en un maitín, tanto en verano como d'hibierno, estando innecesario fer nueit en o refuchio.

Mientres doce anyos consecutivos a puyada d'a vall de Mulleres dica o pico y o descenso por a val del Nere (val d'Aran) estió l'itinerario d'una important cursa d'esquí de montanya, tresladada actualment ta a zona de Beret.

## Vinclos externos
*  Tuca de Mulleres en "Mendikat".

## Referencias
Pietralata (metro de Roma)

A gara de **Pietralata** ye una gara d'a linia B d'o Metro de Roma que estió devantada l'8 d'aviento de 1990 como una gara soterrania. Se troba en o districto de Pietralata baixo o viale d'o mesmo nombre.

## Servicios
A gara apresta os siguient servicios: 
*  Venda de billez automatica.
*  Servicios publicos.

## Intercambiador

*  Aturaderos d'autobús d'a empresa ATAC.

## Vinclos externos
Mielca (desambigación)

**Mielca** puede estar:
***[[Mielca (agricultura)|Mielca]]** u **[[amelca]]**: división d'un campo a on que s'esparde una cuantidat proporcional de simient.
***[[Mielca]]**, **[[mialca]]** u **[[mielga]]**: denominación común de diferents especies d'o chenero *[[Medicago]]* y d'atras pareixidas a las d'este chenero, especializando-se dimpués d'a cheneralización baixo-medieval de l'arabismo *[[alfalz]]* a especies de menor imporantancia economica que *[[Medicago sativa]]*.
Fecundación

A **fecundación**, tamién dita **singamia** u **emprenye**, ye o proceso por o cual dos gametos (masculino y femenino) se fusionan en a reproducción sexual, tot creyando un individuo nuevo con chenoma derivau d'es dos prochenitors. As dos finalidaz principals d'a fecundación son a combinación de chens derivaus d'os prochenitors y a cheneración d'un nuevo individuo.

En o caso d'as plantas con simient, cal fer a diferencia entre a fecundación propiament dita (unión intima de dos celulas sexuals dica fundir-se os dos nuclios y alto u baixo os dos citoplasmas) y o proceso biolochico que se desviene enantes: a polinización, en a cual os grans de polen, desenvolicaus en l'antera d'os estamens, son transportaus por o viento u por insectos dica o pistilo d'una atra flor, an que forman un tubo polinico que se prolarga dica l'ovario.

## Proceso

Os detalles d'a fecundación son tan diversos como as especies; manimenos, existe cuatro eventos que son constants en totas ellas:
#O primer contacto entro l'ovulo y o espermatozoide, que en a mayoría de casos ye sobre important pa asegurar que os gametos sían d'a mesma especie.
#A regulación d'a interacción entre o espermatozoide y o gameto feminino. Nomás un gameto masculino debe fecundar un gameto feminino, o que puede conseguir-se fendo que nomás un espermatozoide pueda dentrar en l'ovulo y privando que en i dentre atros.
#A fusión d'o material chenetico d'es dos gametos.
#A formación d'o zigoto.

## Tipos de fecundación

### En os animals

*Fecundación interna: a que se produce en o inteior d'o cuerpo d'a fembra.
*Fecundación externa: a que se produce en l'ambient, porque os gametos i son arrullaus por os pais.

### Seguntes as semellanzas y diferencias entre os gametos

***Fecundación isogamica**: Fusión de dos gametos iguals en mida y estructura. Se pasa nomás en bels tipos de protozous.
***Fecundación anisogamica**: Unión de dos gametos diferents, tanto por a suya mida como por a estructura; la uno masculino y l'atro feminino. Ista ye a forma de fecundación que tienen a mayoría de grupos.
***Fecundación oogamica**: Os gametos son a-saber-lo diferents; o feminino ye granizo y ye inmóvil, y ye o qui aporta a mayoría d'os nutrients pa o zigoto, mientres que o masculino ye chico y móvil.

### Seguntes os individuos que i participan

***Fecundación cruzada**: Fecundación en a cual cada gameto dimana d'un individuo diferent. En cualques casos dos individuos se fecundan mutuament, como gosa pasar entre os caragols.
***Autofecundación**: Cuan es dos gametos dimanan d'o mesmo individuo. En as plantas anchiospermas, que tienen flors hermafroditas, pasa a sobén que as flors s'autofecunden entre que atras reciben una fecundación cruzada con o polen d'atros individuos.

## Referencias

## Se veiga tamién

*Reproducción.
*Polinización.
*Oviparismo.
*Viviparismo.
Renaldas Seibutis

**Renaldas Seibutis** (25 d'aviento de 1985 de Mažeikiai, Lituania) ye un chugador profesional lituano de basketbol. Tien una altaria de 1,98 metros y ocupa a posición d'escolta. En l'actualidat chuga en o Casademont Zaragoza, d'a liga ACB.

## Trachectoria esportiva

## Vinclos externos
*   Ficha d'o chugador en a liga LKL. 
*  Ficha d'o chugador en ACB.com.
Fabio Santana

**Fabio David Santana Rosales**, naixiu lo 9 de chunio de 1992 de Las Palmas de Gran Canaria (provincia de Las Palmas, Espanya) ye un chugador profesional espanyol de basketbol. Tien una altaria d'1,88 metros y ocupa a posición de base. En l'actualidat chuga en o *[[Club Baloncesto Almansa]]* d'a liga LEB Oro d'Espanya.

## Trachectoria esportiva

## Vinclos externos
*  Ficha d'o chugador en ACB.com.
Iridescencia

A **iridescencia** (pronunciau /iɾideˈθenθja/ (AFI), como "iridecencia", d'acuerdo con a fonetica de l'aragonés) ye un fenomeno optico caracterizau como a propiedat de bellas superficies de reflectar a luz con tonalidaz cromaticas diferents en función de l'anglo en o que incida y l'anglo dende o cual a perciba o receptor.

L'adchectivo que define una superficie con iridescencia ye **iridescent** (/iɾideˈθen/, "iridecén").

## Ortografía

D'alcuerdo con a Propuesta ortografica de l'Academia de l'Aragonés de 2010, que s'emplega como grafía de referencia en Biquipedia, os grupos consonanticos cultos -SC- s'han d'escribir, en coherencia con a etimolochía d'os cultismos que en lievan (anque en aragonés oral se simplifican en o fonema [θ]).

## Referencias

## Vinclos externos
Bandada de peixes

:*Iste articlo tracta sobre as bandadas en os peixes. Pa las bandadas entre os [[paixaro]]s, se veiga [[Bandada d'aus]].*

Una **bandada de peixes** ye una colla numerosa de peixes d'a mesma especie u especies parellanas que se desplazan chuntos.

O comportamiento gregario en muitas especies de peixes pelachicos les sirve pa guardar-se frente a os depredadors (reducindo a probabilidat individual de tornar-se presa), amillorar as oportunidaz de capturar o suyo alimento y tamién pa trobar companyía pa reproducir-se.

## Se veiga tamién

*Rabanyo.
*Trapada.
*Bandada d'aus.
Malla (pigmentación)

:*Iste articlo tracta sobre as mallas en a pigmentacion d'os animals. pa atros emplegos de malla se veiga [[Malla (desambigación)]].*

Una **malla** (d'o latín *macŭla*, «taca») ye una taca gran y de laderas arredondiadas que tienen os animals en a piel, de regular d'una color diferent y bien vistable d'a resta d'o cuerpo.

## Referencias

## Se veiga tamién
*Ocelo.
*Piga.
*Taca.
Malla (desambigación)

Una **malla** puet estar:

*Una taca redonda u de laderas redondas en o pelache d'un animal. Se veiga **[[Malla (pigmentación)]]**.
*Cada una d'as piezas de fierro, acero u belatro metal que enreligadas forman una cadena. Se veiga **[[Malla (cadena)]]**.
*Un municipio catalán d'a provincia de Barcelona. Se veiga **[[Malla]]**.

## Se veiga tamién

*Taca.
*Mallal.
*Mallo.
Pelago

O **pelago** (d'o griego <*πέλαγος*, *pélagos*, «mar ubierto») u **zona pelachica** ye, en os biomas acuaticos, a zona d'augua que no tiene contacto con o fondo. Se contraposa en toz os casos con o bentos u zona bentonica, que ye a zona d'augua estretament en contacto con o fondo.

En oceanografía, a zona pelachica tamién puet estar un termin contraposau con o de zona demersal (amanada a la costa). En iste caso, a zona bentonica u bentos se considera parte d'a zona demersal.

## Vida en a zona pelachica
Os organismos que viven en a zona pelachica han d'estar adaptaus a nadar y tener control sobre a suya flotabilidat en l'augua. Por a manca de substrato en o cual adhibir-se, a mayoría d'os sers vivos que i viven son flotadors u nadadors, móbils, y no n'i hai de sésils.

Os organismos fotosinteticos tienen una fototaxia muit marcada que les fa salir d'a zona afotica pa aprofeitar a luz en as horas diurnas, mientres que atros sers vivos protagonizan migracions contrarias pa mirar-se l'alimento, que se diz migracions nictamerals. En toz es dos casos, a movilidat mas clara ye a que tienen ta alto y ta abaixo en a columna d'augua.

Muitos peixes son habitants destacaus d'a zona pelachica en a mar. Tamién i ha cnidarios, cefalopodos como os calamars y muitos tipos d'invertebraus menors.

## Se veiga tamién
*Bentos.
*Zona demersal.
Linia lateral

A **linia lateral** ye un organo sensorial de cualques animals acuaticos, como os peixes y bels anfibios, composau principalment por una serie de receptors mecanorreceptors especializaus en captar as mimbracions y diferencias de presión de l'augua.

Sirve a os animals que en tienen pa orientar-se con as corrients, pa detectar a atros animals (como presas y potencials depredadors), y pa navegar sin colisionar con atros. Bels animals pueden tener cualques partes d'a suya linia lateral modificadas pa captar corrients electricas y impulsos electricos, y se piensa que os tiburons tamién pueden captar campos magneticos con ella.

## Se veiga tamién

*Oyiu.
Günther Haensch

**Günther Haensch** (22 d'abril de 1923, Múnich, Alemanya – 10 de mayo de 2018, Augsburgo, Alemanya) estió un lingüista y lexicografo alemán. Estió un especialista en dialectolochía catalana y aragonesa, y tamién publicó  diccionarios mas chenerals y atros treballos arredol d'a cultura espanyola y francesa.

## Vida
Günther Haensch naixió en Múnich. Entre 1945 y 1951 estudió luengas romanicas y historia d'a Edat Meya en Chinevra, Barcelona y Múnich. Dende 1968 a 1973 estió catedratico de luengas romanicas y estudios culturals en la Facultat d'Economía d'a Universidat d'Erlangen-Nuremberg. Dende 1973 dica 1992 estió catedratico de Linguistica Aplicada (Luengas Romanicas) en a Universidat d'Augsburgo y director d'o suyo centro de luengas.

## Obra
La suya tesis doctoral tractó sobre los dialectos de transición entre l'aragonés y lo catalán en Alta Ribagorza. Estió traducida a lo espanyol y publicada en 1962 con o titol *Las hablas de la Alta Ribagorza*, estando una obra de referencia fundamental pa la dialectolochía pirenenca y pa los estudios sobre la muga lingüistica entre l'aragonés y lo catalán en ixa aria.

## Bibliografía
*  Günther Haensch. Las hablas de la Alta Ribagorza. Institución «Fernando el Católico». Zaragoza, 1962.

## Referencias
Johnny Berhanemeskel

**Johnny Berhanemeskel**, naixiu lo 30 d'octubre de 1992 d'Ottawa (Ontario, Canadá) ye un chugador profesional de basketbol canadiense. Tien una altaria de 1,88 metros y ocupa la posición d'escolta. Cal destacar que estió parti d'a plantilla d'o *[[Basket Zaragoza 2002|Tecnyconta Zaragoza]]*, d'a liga ACB. En l'actualidat chuga en o *[[Kazma Sports Club (basketbol)|Kazma SC]]* d'a Kuwait Premier League.

## Trachectoria esportiva

## Premios
* **2015-16.** Maximo anotador (18,9 ppp) d'a Liga Baltica (Tallinna Tehnikaülikooli Korvpalliklubi).

## Vinclos externos
*  Ficha d'o chugador en a Basketball Bundesliga. 
*  Ficha d'o chugador en l'ACB.com.
José Antonio Primo de Rivera

**José Antonio Primo de Rivera y Sáenz de Heredia** (Madrit, 24 d'abril de 1903 - Alicant, 20 de noviembre de 1936). Politico y avogau espanyol, fundador de *[[Falange Española]]*, partiu politico con inspiración nacionalsindicalista, catolica y que representa la variant d'o faixismo en Espanya.
Río Sant Lorient

O **río Sant Lorient** (en francés, *fleuve Saint-Laurent*; en anglés, *Saint Lawrence River*; en tuscarora, *Kahnawáˀkye*; en mohawk, *Kaniatarowanenneh*, que significa «gran río navegable») ye uno d'os prencipals ríos de Nortamerica, con 1.197 km. dende o Laco Ontario y 3.048&nbsp;km. dende a fuent mas luent, o North River, en Minnesota.

O río connecta os Grans Lacos con l'Oceano Atlantico, en o Golfo de Sant Lorient. En o suyo primer trampo fa de muga natural entre os Estaus Unius (estau de Nueva York) y Canadá (Provincia d'Ontario); dimpués pasa por o Québec y desemboca en o Golfo de Sant Lorient, en l'Oceano Atlantico.

## Cheografía
### Afluents prencipals
Os prencipals afluents son: Ottawa, Saint-Maurice, Saint-François, Chaudière, Saguenay, Manicouagan y Outardes, entre altros.

### Cabal

O cabal meyo en a confluyencia con o río Saguenay ye de 16.8000 m³/s, en a ciudat de Québec ye de 12.101 m³/s y o suyo naixedero en o Laco Ontario ye de 7.410 m³/s.


**Cabal meyo mensual en a gara hidrolochica d'Ogdensburg, Nueva York** (en m³/s y calculato entre 1860-1972)


Colors=
 id:lightgrey value:gray(0.8)
 id:darkgrey value:gray(0.3)
 id:sfondo value:rgb(1,1,1)
 id:barra value:rgb(0.6,0.8,0.9)

ImageSize = width:500 height:300
PlotArea = left:50 bottom:40 top:20 right:20
DateFormat = x.y
Period = from:0 till:9000
TimeAxis = orientation:vertical
AlignBars = justify
ScaleMajor = gridcolor:darkgrey increment:2000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
 bar:Jan text:Chinero
 bar:Fév text:Febrero
 bar:Mar text:Marzo
 bar:Avr text:Abril
 bar:Mai text:Mayo
 bar:Jun text:Chunio
 bar:Jul text:Chulio
 bar:Aoû text:Agosto
 bar:Sep text:Set.
 bar:Oct text:Oct.
 bar:Nov text:Nov.
 bar:Déc text:Avi.

PlotData=
 color:barra width:30 align:left

 bar:Jan from:0 till: 6239
 bar:Fév from:0 till: 6179
 bar:Mar from:0 till: 6448
 bar:Avr from:0 till: 6973
 bar:Mai from:0 till: 7217
 bar:Jun from:0 till: 7326
 bar:Jul from:0 till: 7292
 bar:Aoû from:0 till: 7114
 bar:Sep from:0 till: 6888
 bar:Oct from:0 till: 6659
 bar:Nov from:0 till: 6544
 bar:Déc from:0 till: 6500

PlotData=
 bar:Jan at: 6239 fontsize:S text: 6239 shift:(-10,5)
 bar:Fév at: 6179 fontsize:S text: 6179 shift:(-10,5)
 bar:Mar at: 6448 fontsize:S text: 6448 shift:(-10,5)
 bar:Avr at: 6973 fontsize:S text: 6973 shift:(-10,5)
 bar:Mai at: 7217 fontsize:S text: 7217 shift:(-10,5)
 bar:Jun at: 7326 fontsize:S text: 7326 shift:(-10,5)
 bar:Jul at: 7292 fontsize:S text: 7292 shift:(-10,5)
 bar:Aoû at: 7114 fontsize:S text: 7114 shift:(-10,5)
 bar:Sep at: 6888 fontsize:S text: 6888 shift:(-10,5)
 bar:Oct at: 6659 fontsize:S text: 6659 shift:(-10,5)
  bar:Nov at: 6544 fontsize:S text: 6544 shift:(-10,5)
 bar:Déc at: 6500 fontsize:S text: 6500 shift:(-10,5)




## Referencias

## Vinclos externos
*
Club d'os 27

O **Club d'os 27** (en idioma anglés *The 27 Club*, *Forever 27 Club* u *Club 27*) ye un termin que fa referencia a un grupo de musicos populars que morioron con 27 anyadas, mayorment a causa de l'abuso de l'alcol y las drogas. En a lista oficial toz son artistas estausunidenses y britanicos, anque en altras listas s'incluyen artistas de diversos cheneros musicals.

A lista orichinal incluyeba a lo musico de blues Robert Johnson, Brian Jones, Jimi Hendrix, Janis Joplin y Jim Morrison. En a lista actual, o zaguer artista incluyiu estió Kurt Cobain, qui morió en 1994.

## Lista orichinal d'o club d'os 27

## Altros artistas que morioron con 27 anyos
Bellas listas incluyen altros musicos que morioron con 27 anyos

## Referencias

## Vinclos externos

* Pachina web d'o Club d'os 27
Leonardo Buñuel González

**Leonardo Manuel Buñuel González** (Calanda, 1855-Zaragoza, 1923) estió un comerciant, indiano establito en Cuba y fotografo aficionau, pai d'o director de cine Luis Buñuel y de l'arquitecto Alfonso Buñuel.

## Biografía
Naixito de Calanda, an teneba un negocio de ferretería y armas, heba aconseguiu una important fortuna en Cuba y en 1898, con motiu d'o prencipio d'a Guerra hispano-estausunidense, vendió os suyos negocios y tornó a o suyo lugar natal, an se casó o 10 d'abril de 1899 con María Portolés Cerezuela, de decisiet anyos, vintiueito mas choven que él, con a cual tenió siet fillos: Luis (1900), María (1901), Alicia (1902), Concepción (1904), Leonardo (1907), Margarita (1912) y Alfonso (1915). De toz istos, destacoron:

* Luis, o mas relevant cineasta espanyol, autor de 32 cintas;
* Leonardo, medico, pediatra y radiologo; y
* Alfonso, arquitecto y disenyador, que destacó como que autor de *collages* surrealistas.

### Obra fotografica
Ye autor d'una important colección de fotografias estereoscopicas , feitas entre 1900 y 1905, y d'as cuals se conservan a lo menos 43 eixemplars.

## Referencias

## Bibliografía
* Alfonso de Lucas Buñuel: *Leonardo Buñuel, La distancía en la mirada*, Fotografias estereocopicas de Leonardo Buñuel. Colección de fotografias feitas en Calanda, Zaragoza y Barcelona circa de 1900, 2010, p.&nbsp;8.

## Veyer tamién
* Luis Buñuel.
* Alfonso Buñuel.

## Vinclos externos
*  Pachina sobre Leonardo Buñuel en ''Memoria d'as Migracions d'Aragón''.
*  ''Leonardo Buñuel, la distancia en la mirada, en "La Parca Feliz"''.
Vlade Divac

**Vlade Divac**, naixiu de Prijepolje, Yugoslavia (hue Serbia) o 3 de febrero de 1968, ye un chugador de basketbol  yugoslau, hue retirau. Chugaba en a posición de pívot y o suyo zaguer equipo estió *[[Los Angeles Lakers]]* d'a liga NBA d'os Estaus Unius.

## Trachectoria esportiva

## Palmarés
* **1986-87:** YUBA Liga (Partizan de Belgrado).
* **1989:** Copa de Yugoslavia (Partizan de Belgrado).
* **1988-89:** Copa Korać (Partizan de Belgrado).
Selección masculina de fútbol de Francia

A **selección masculina de fútbol de Francia** (en francés *Équipe de France de football*) ye l'equipo nacional de fútbol de Francia. Os suyos títols incluyen dos copas d'o Mundo (1998 y 2018), dos Eurocopas (1984, 2000) y una medalla d'oro en os Chuegos Olimpicos de Los Angeles de 1984.

Bels futbolistas importants en a historia d'a selección francesa estioron o portero Fabien Barthez, os esfensas Lilian Thuram y Laurent Blanc, os meyocampistas Didier Deschamps, Michel Platini, Zinedine Zidane y Franck Ribéry, y os debanteros Raymond Kopa, Just Fontaine, Jean-Pierre Papin, Éric Cantona, Thierry Henry y David Trezeguet.

## Vinclos externos
* 
*  Pachina web oficial de l'equipo nacional francés.
*  Pachina web oficial d'a Federación Francesa de Fútbol.
*  Perfil oficial d'a selección en a pachina web d'a UEFA.
*  Perfil oficial d'a selección en a pachina web d'a FIFA.
Baja Aragón

A **Baja Aragón** (tamién conoixita como *Baja España-Aragón*), ye una preba de rally-raid que se disputa anualment dende 1983 (con a sola interrupción en 1992, por a coincidencia con os Chuegos Olimpicos de Barcelona). Organizata por a Federación Espanyola d'Automovilismo dende 1993 y por *Octagon Esedos* y o RACE (Reyal Automobil Club d'Espanya) dende 2005, ye una d'as prebas mas important d'o calandario d'a Copa d'o Mundo de Raids y a mas important d'Espanya en ista disciplina. Por a preba n'han pasato os millors pilotos de a especialidat, tanto en autos (Ari Vatanen, Pierre Lartigue, Jacky Ickx, Timo Salonen, Jean-Louis Schlesser u Stéphane Peterhansel), como en motos (Nani Roma, Isidre Esteve, Jordi Arcarons, Marc Coma u Cyril Despres).

## Lista de ganadors
### Automobils y motocicletas

### Cambions y quads

## Vinclos externos
*   Pachina web oficial d'a Baja Aragón.
Empoli

**Empoli** (en italiano *Empoli*), ye una ciudat y comuna italiana situada en o nord-ueste d'Italia. Fa parte d'a provincia d'a ciudat metropolitana de Florencia y d'a rechión d'a Toscana.

A suya población ye de 48.626 habitants.

## Vinclos externos

*  Pachina web oficial municipal d'Empoli.
Garmo

Un **garmo** u **repunta** ye una penya, morronet u punta altera que ye penchada en a vesant d'un mont, por debaixo d'a cima prencipal. Por un regular ye arrodiau de penyas y garroz y gosa haber-ne dencima una planereta de tasca, tamién dita arguala, a sobén fiera y de prou mal acceso, emplegada ta paixentar o ganau menudo.

O **garmo ciego** ye aquel que no'n tien de dentrada ni de salida, por o que no ye guaire fácil i plegar ni salir-ne, ya que cal fer-lo ensogau. Cuan un animal dentra en un garmo u zona de dificil acceso, s'engarma y ta quitar-lo o pastor ha de desengarmar-lo.

## Referencias

## Bibliografía
*  CASAUS PARRILLA, Chesús y MIGUEL BALLESTÍN, Pascual, *Dizionario Aragonés de Terminos Cheograficos*; Gara d'Edizions. Zaragoza, 2008. ISBN 978-84-8094-059-7
Ala (desambigación)

**Ala** puet fer referencia a:

## Biolochía

*En zoolochía, l**'[[ala (zoolochía)|ala]]** d'una au u un insecto.
*L'abreviatura de l'aminoacido **[[Alanina]]**; **ALA**.

## Aeronautica

*L**'[[Ala (aeronautica)|ala]]** d'un avión u una atra aeronau.
***[[Ala Delta]]**, mecanismo que sirve pa planeyar y fer volido sin motor.

## Arquitectura

***[[Ala (arquitectura)]]**. Cada un d'os cuerpos deseparaus lateralment d'o cuerpo principal d'un edificio.

## Cheografía

***[[Ala (Trento)]]**. Comuna italiana que ye en a provincia de Trento.
***[[Alà]]**. Comuna sarda que ye en a provincia de Terranòa-Tèmpiu.
***[[Ala Dagh]]**. Cadena montanyesa en a parte meridional de Turquía.

## Esportes

***[[Ala (basketbol)]]**. Una posición en os equipos de basketbol.
***[[Ala (futbol sala)]]**. Una posición en os equipos de futbol sala.
***[[Ala (rugby)]]**. O nombre que se le da en Espanya a una posición en os equipos de rugby.

## Milicia

***[[Ala (militar)]]**. Parola con diferents significaus en l'ambito militar.

## Relichión

***[[Alá]]**. Hispanización d'a parola arabe *Allāh* (اﷲ), o nombre de Dios en o islam.
Turdidae

Os **turdidos** (nombre cientifico **Turdidae**) son una familia d'aus en a orden Passeriformes, adintro d'a superfamilia Muscicapoidea de paixaros mayoritariament insectivoros.

## Descripción

Son especies de paixaros forestals, que viven en un amplo abanico de selvas diferents, pero siempre dependients de puestos con arbolau. Mayoritariament insectivoras, tamién minchan fruitos y simients diversas.

Tienen midas medianas, d'entre 15 centimetros y no guaire mas de 30 de largaria. Son buenas voladeras, pero muitas especies s'alimentan por tierra, esbulligando y esgarrapando entre as barzas y os arbustos, y unas pocas s'estiman mas mirar-se l'alimento en uebras amanadas de l'arbolau.

A mayoría d'especies son residents, pero en i hai que fan migracions estacionals y atras an que bellas poblacions migran mientres que bellas atras son de tot residents.

O pico ye recto y as zarpas fuertes,  de didos rectos y prensils. Os uellos son redondos y grans. Tienen as alas arronchadas y a coda cuadrada u casi cuadrada, menos vegadas arrondiada.

I ha especies con dimorfismo sexual aparent y atras que no en tienen. As colors son muit variables, dende pardas y discretas dica especies de gran coloramenta, con plumas azuls y dica naranchas.

## Referencias

## Se veiga tamién

*Torda.
*Merla.
*Charro.

## Vinclos externos
Insectivorismo

:*Iste articlo tracta sobre o insectivorismo como forma d'alimentación. Pa la orden de mamiferos placentarios se veiga [[Insectivora]].*

O **insectivorismo** (pronunciau /insetiboˈɾismo/~/insewtiboˈɾismo/) ye a forma d'alimentación animal propia d'as especies que minchan mas que mas insectos. Como extensión, a parola **insectivoro** u **entomofago** tamién s'accepta que s'emplegue pa describir os animals que, a mas que os insectos, tamién consuman atros invertebraus.

O insectivorismo ye una forma de depredación, y ye principal en as cadenas alimentarias de muitos ecosistemas, pues os insectos representan una biomasa que, anque sía formada por individuos chicorrons y que a sobén pasan amagaus a la vista, ye muit important

## Se veiga tamién

*Carnivorismo.
*Depredación.
*Herbivorismo.
*Omnivorismo.
Omnivorismo

L**'omnivorismo** (d'o latín <*omnis*, tot, y <*vorāre*, minchar; «minchar de tot») ye a forma d'alimentación d'as especies que minchan tanto plantas como animals.

A mayoría d'animals omnivoros son cheneralistas, pueden estar oportunistas y no son adaptaus a dicherir ni materia vechetal ni animal de forma exclusiva. Os tocins domesticos son un eixemplo d'animal omnivoro muit conoixiu. O cuervo en ye un atro. O ser humano tamién ye un organismo omnivoro.

Tamién existe casos d'herbivoros que minchan carne de cabo ta cuan, como tamién en i ha de carnivoros que minchan plantas eventualment, pero isto no los converte en omnivoros. A distinción se refiere nomás que a las adaptacions y a cuala ye la fuent primaria d'alimentación que tiene la especie, y no pas un eixemplar concreto.

## Se veiga tamién
* Carnivorismo.
* Insectivorismo.
* Depredación.
* Herbivorismo.
* Parasitismo.
Insectivora

:*Iste articlo tracta sobre a orden desestimada *Insectivora* de mamiferos. Pa la forma d'alimentación se veiga [[Insectivorismo]].*

Os **insectivoros** () fuen una orden de mamiferos placentarios que s'amostró parafiletica y en consecuencia ye desusada en l'actualidat.

Proposada por Georges Cuvier en 1817, definiba uns caracters que dimpués se vido que yeran plesiomorfias (caracters primitivos) comuns pa toz os taxons de mamiferos, como os piez plantigraus y a dentición completa, en chunto con una dieta insectivora y pretendius costumbres nocturnos que pueden estar circumstancials y/u amaneixer como homoplasias de traza independient, no necesariament ligadas a antipasaus comuns.

## Familias
A orden incluiba las siguients familias, que se movión ta atros grupos:

*Erinaceidae, os erizons, que actualment son a orden Erinaceomorpha.
*Soricidae (musaranyas y morganyos), Talpidae (taboneros y desmans) y Solenodontidae (os almiquís d'as Antillas), que forman a orden Soricomorpha.
*Tenrecidae (os ténrecs) y Chrysochloridae que son en a orden Afrosoricida.
*Macroscelidae (as musaranyas elefant d'Africa), que fan parte d'a orden Macroscelidea.
*Tupaiidae (as tupayas d'o Sud-este asiatico), que en l'actualidat forman a orden Scadentia.

## Referencias

## Vinclos externos
Morganyo

**Morganyo** ye o nombre trivial que reciben en Aragón diferents especies de mamiferos placentarios muit chicorrons miembros d'a familia Soricidae, de dieta insectivora, con orellas y uellos muit chicos que habitualment no se veyen entre o pelo. Mesuran entre 5 y 9 centimetros de largaria y nomás pesan bels gramos.

Como tamién as musaranyas, os morganyos tienen vereno en a saliva y si mosigan (p. ex. cuan s'intenta pillar-los con a man) a ferida s'inflama y fa mal bels días. Os soricidos (morganyos y musaranyas) son d'es pocos mamiferos verenosos que i ha, en chunto con uns atros parients amanaus suyos, os solenodontidos que habitan en as Grans Antillas, y con l'ornitorrinco.

## Creyencias populars

O feto d'estar verenosos ha feto que os morganyos tiengan una mala consideración en a cultura tradicional. En as zonas an que se cría muto bistiar, se tiende a creyer que a fizadura u mueso d'un morganyo ye la causa de diferents malotías en animals como a uella, a craba u a vaca, razón por a cual istes mamiferos diminutos son encorrius y muertos cuan s'en troba uno.

Gerónimo Borao escribe en o suyo diccionario:

## Referencias
Musaranya

**Musaranyas** (d'o latín 
Imachen:Suncus etruscus.jpg|*[[Suncus etruscus]]*.
Imachen:Crocidura HC2.JPG|Crías de *[[Crocidura russula]]*.
Imachen:Sorex minutus palm.jpg|Calavre de *[[Sorex minutus]]*.
Imachen:SorexAraneus wwalas 03 (cropped).JPG|Detalle. Cabeza d'una cría de *[[Sorex araneus]]*.
Imachen:Crocidura leucodon-1.jpg|*[[Crocidura leucodon]]*.


## Se veiga tamién

*Morganyo.
Placentalia

Os **placentarios** () son una infraclase de mamiferos adintro d'a subclase Theria. Se caracterizan principalment porque as crías se desenvolican entre un largo periodo de tiempo en l'interior de l'utero materno, a on que son alimentadas a traviés d'una placenta alantoica.

A mayoría d'especies de mamiferos pertenecen a ista infraclase, y nomás s'en saca os marsupials (que son tamién terios) y os prototerios. Os placentarios amaneixión fa lo menos 160 millons d'anyos, en o Churasico superior.

O termino «placentario» ye alto u baixo intercambeable con o d'«euterio» difuera d'os circlos cientificos. A razón ye que mientres que Placentalia ye una infraclase con sospeitas sobre a monofilia de toz os suyos miembros, Eutheria ye un clado puro como tiende a preferir-se en a taxonomía moderna.

## Referencias

## Vinclos externos
Theria

Os **terios** () son una subclase d'animals mamiferos, a principal por numero d'especies actuals que concabe. Se caracterizan porque por cuentas de meter un uevo, os embrions se desenvolican en l'interior de l'utero de su mai.

A subclase Theria incluye os mamiferos placentarios y os marsupials, y ye contraposada con *[[Prototheria]]* (os monotremas). Dende o punto d'envista d'a cladistica, Theria se divide en as infraclases *[[Eutheria]]* y *[[Metatheria]]*.

## Vinclos externos
Marsupialia

Os **marsupials** ( (Illiger, 1811)) son una infraclase de mamiferos adintro d'a subclase Theria. Ye l'atro grupo de terios contraposau con Placentalia en muitas clasificacions taxonomicas clasicas.

Se caracterizan por tener un desenvolique limitau adintro de l'utero de su mai, y naixer muit prematuros, por o cual han de completar o desenvolique acochaus contra las glandulas mamarias que son en l'interior d'una bolsa marsupial u marsupio que tienen as fembras.

Os marsupials, que se despartión d'o tranco principal d'os mamiferos bien luego en os comienzos d'a suya evolución, fuen un grupo muit important en o pasau manimenos. Se pìensa que a mayoría d'os linaches marsupials s'extinguión por competencia con os placentarios entre o Eoceno y l'Oligoceno. Actualment nomás en queda buena copia en Australia, a on que os marsupials continan representando a mayor parte d'a macrofauna, y cualques especies en America.

## Caracteristicas

O marsupio ye a caracteristica principal y a mas conoixida d'os marsupials. O marsupio ye una bolsa de piel que as fembras tienen en l'abdomen y as glandulas mamarias son adintro. O marsupio se refirma con uns uesos particulars, que reciben o nombre de «uesos marsupials» y que fan distinguible o esqueleto d'os marsupials.

Os marsupials tienen una formula dental unica, y anque a evolución pa adaptar-se a dietas y formas de vida muit diferents les ha dotau de piezas distinguibles, denguno repite as formulas que tienen os placentarios.

A temperatura corporal ye mas alta en os marsupials que en os placentarios. O suyo sistema chenito-urinario tamién ye peculiar, con utero doble y mesmo pene bifido en cualques especies, anque o escroto ye regularment extra-abdominal, como tamién en os placentarios.

## Referencias

## Se veiga tamién
* Metatheria.

## Vinclos externos
Metatheria

Os **metaterios** (, en latín) son un clado de mamiferos adintro d'a subclase *[[Theria]]*.

Anque a suya filiación en os mapas taxonomicos ye disputada, muitos autors a fan equivalent a *[[Marsupialia]]* y por tanto le correspondería a categoría taxonomica d'infraclase. Dende o punto d'envista d'a cladistica, un clado ha d'incluir as especies actuals y tamién os suyos antipasaus extintos, por o cual en un sentiu estricto lo clado Metatheria sería *de facto* mas amplo que o taxon *Marsupialia*, que nomás incluye os marsupials vivos.

*Metatheria* ye un d'os dos grans clados en os cuals se dividen os terios. L'atro ye *[[Eutheria]]*.

## Se veiga tamién

*Placentalia.

## Vinclos externos
Lista de picos d'a provincia de Zaragoza

Ista ye una **lista de picos d'a provincia de Zaragoza** ordenaus en cuatre zonas: Alta Zaragoza y Prepireneu, Sierra de Moncayo, Sierras d'o Sistema Iberico y Depresión d'Ebro. En negreta se mete o pico mas alto de cada zona.

## Se veiga tamién
* Lista de picos d'a provincia de Uesca.
* Lista de picos d'a provincia de Teruel.

## Bibliografía
*  *Guía de Montes de Zaragoza. 100 ascensiones*. Alberto Martínez, Eduardo Viñuales. Sua Edizioak, 2018, ISBN 978-84-8216-661-2, 304 pachinas.
*  Juan Antonio Frago Gracia: *Toponimia navarroaragonesa del Ebro (IV): Orónimos*. Archivo de Filología Aragonesa, Vol. 30-31, 1982 , pachinas 23-62.

## Vinclos externos
*  Mendikat. Provincia de Zaragoza.
*  Vertices cheodesicos d'Aragón.
Soricidae

Os **soricidos** (nombre cientifico **Soricidae** (Fischer de Waldheim, 1817)) son una familia de mamiferos placentarios adintro d'a orden Soricomorpha. Arredol de 300 especies pertenecen a ista familia a traviés de 23 cheneros.

Tienen un aspecto que puede recordar a un zorz, pero no tienen cosa que veyer con os radedors. A familia incluye os animals que en aragonés se conoix como musaranyas y morganyos. Son animals de dieta insectivora.

## Descripción

Son mamiferos de mida muit chica; a especie mas gran conoixida ye *[[Suncus murinus]]* que habita en Asia y gosa arribar a os 15 centimetros de largaria. A mas chiquinina ye *[[Suncus etruscus]]*, d'Europa, con dende 3,5 dica 5&nbsp;cm y 1,8 dica 3 gr de peso, que podría estar a especie de mamifero mas chica. A mayoría d'especies no arriba ni a fer a mida d'un ratón.

O muixo ye largo y rematau en punta, y os uellos muit chicorrons y curtos de vista. O pelo, preto y fino, puet estar repelent a l'augua en bellas especies, o que ye beneficioso por l'habitat humedo a on que viven.

Tienen a capeza graniza en comparanza con o cuerpo. O cranio no tiene arcos zigomaticos, con a mandibula muit caracteristica, que se le une por medio de dos procesos condiloides. A formula dentaria caracteristica ye 3/1-2, 1/0-1, 1-3/1, 3/3 = 26-32, con os primers incisivos superiors, curtos, con una corona principal y una segunda mas discreta que fa pensar mas d'una vegada en un segundo dient. Os incisivos inferiors son largos y con una sola corona, recordando prou a os d'un radedor.

A diferencia d'os radedors, os soricidos esviellan os dients cuan encara son en l'utero de su mai y no les creixen os dients contino, y en naixer con os dients definitivos y sin que ixes creixcan en a vida, se piensa que s'eslucian dica gastar-los y os animals mas viellos podrían morir sulsius por no poder ni minchar.

## Metabolismo

Os soricidos son conoixius por o metabolismo rapidismo que tienen. Cualques especies pueden gastar 3,22 centimetros cubicos d'oxicheno por hora, o que se muestra en una actividat cuasi perén, día y nueit, y a necesidat de minchar cuasi contino. Bellas especies pueden minchar 3 vegadas o suyo peso corporal en insectos, limacos, cucos y atros invertebraus cada día.

## Etimolochía

O nombre Soricidae deriva de *Sorex*, *-icis* parola latina que designaba as musaranyas pero tamién os zorz mas chiquilins (bella cosa como «ratonet», «ratolichón») y que ye a radiz de parolas como o francés ''souris'' u l'italiano *sorcio* (ratón). *Soricis* + *oidés* significa «con a forma d'o ratón».

O chenero *[[Sorex]]* ye antimás un d'os mas numerosos en especies adintro d'a familia.

## Se veiga tamién

*Soricomorpha.
*Morganyo.
*Musaranya.
*Insectivora.

## Referencias

## Vinclos externos
Diocesi de Mercedes

A **diocesi de Mercedes** (en latín *Dioecesis Mercedaniana*) ye una diocesi con territorio en Uruguai. A suya seu ye en a Seu de Mercedes.

## Historia
Fue constituita o 17 d'aviento 1960 y teneba 177.666 habitants en 2016.

## Se veiga tamién
* Lista de bispes de Mercedes.

## Vinclos externos
*Pachina en GCatholic.org
Jorge Miramón

**Jorge Miramón Santagertrudis** (Zaragoza, Aragón, 2 de chunio de 1989) ye un futbolista aragonés que chuga en o Levante UD, d'a Primera División espanyola, en a posición d'esfensa.

## Equipos

## Vinclos externos
* 
*  Ficha d'o chugador en BDFutbol.
*  Ficha d'o chugador en LaLiga.es
*  Ficha d'o chugador en Transfermarkt.es
Andrés María Rubio García

**Andrés María Rubio García**, naixito de Rosario l'1 de chunio de 1924 y muerto en Mercedes lo 19 d'abril de 2006 estió un clerigo uruguayo salesiano que fue nombrau bispe de Mercedes dende lo 1975 dica lo 1995.

## Vinclos externos
Lacertilia

Os **lacertilios** (nombre cientifico **Lacertilia**) son un suborden de reptils que incluye a mayoría de reptils actuals, como os varans, iguanas, coritofanidos, camalions, sargantanas y geckos asinas como cualques formas fósils muit notables, como os mosasauros d'o Cretacio superior.

Chunto a os subordens d'as sirpients (Serpentes) y d'as cilias (Amphisbaenia), forman l'orden Squamata. Os lacertilios comprende cuasi 5.000 especies.

Dinantes se denominaban **sauros** (Sauria) a o suborden formau por os lacertilios y as sirpients, pero como que ha resultau estar parafiletico, o nombre Sauria s'aplica agora a un clado mayor de reptils que incluye a mayoría d'os diapsidos.

## Zoonimia
De fueras de bella forma emblematica, a mes gran part d'as especies d'este suborden pueden recibir en aragonés a denominación una denominación chenerica en aragonés que corresponde a **engardaixo**  u **fardacho**, u un conchunto de variants intermedias entre estas dos palabras.

## Biolochía y ecolochía
Os engardaixos s'alimentan cheneralment d'invertebraus como insectos u aracnidos, y en ocasions (y dependendo d'a especie) de chicoz vertebrados, incluindo a atras especies d'engardaixos. Unas poco especies son omnivoras y pueden minchar plantas..
A mayoría d'os engardaixos ponen uegos, encara que unas poco especies los retienen en o suyo interior y paren dreitament (ovoviviparos).

## Notas


## Referencias
Diptera

Os **dipteros** (nombre cientifico **Diptera**, d'o griego *δίπτερος* "dos alas") son un orden de insectos neopteros caracterizaus porque as suyas alas posteriors s'han reduciu a halterios, ye a saber, que no poseyen que dos alas membranosas y no cuatro como a gran mayoría d'os insectos; o suyo nombre cientifico proviene d'ista caracteristica. Os halterios funcionan como chiroscopos, usaus para controlar a dirección entre vuelo.

Iste orden incluye animals tan conoixius como as moscas, mosquitos, tipulas y os tabans y muitos atros menos familiars. Se'n ha descrito cuasi 160.000 especies.

## Referencias
Luengas altaicas

As **luengas altaicas** incluyen un conchunto d'unas 60 luengas, agrupadas en una controvertida macrofamilia de luengas charradas en total por uns 250 millons de personas prencipalment en Asia Central.

As luengas altaicas incluyen a os siguients grupos:

* Luengas túrquicas
* Luengas mongólicas
* Luengas tungúsicas (u manchú-tungús)

A ormino s'incluyen o grupo de luengas chapónicas y o coreano S'ha sucheriu tamién a inclusión d'o ainu. Pero a inclusión d'istos tres grupos ye encara mas insegura y ye refusada por muitos especialistas.

## Referencias
Jaynagar Majilpur

**Jaynagar Majilpur** (en bengalín: জয়নগর মজিলপুর ) ye una ciudat situata en l'estau indio de Bengala Occidental y capital d'o Distrito de South 24 Parganas.

A suya población yera de 25.922 habitants en o 2011 con una una  densidat de población de mas de 4.000 hab/km².
Carlos María Collazzi Irazábal

**Carlos María Collazzi Irazábal**, naixito de Rosario lo 20 de setiembre de 1947, ye un clerigo uruguayo salesiano que fue nombrau bispe de Mercedes lo 15 de febrero de 1995.

## Biografía
Fué ordenau padre lo 4 d'octubre de 1980. Lo 15 de febrero de 1995, papa Chuan-Pavlo II lo nombró nuevo bispe de Mercedes.

Fue consagrau bispe lo 26 de marzo de 1995 por lo bispe Andrés María Rubio García.

En 12 d'agosto 2018 consagrò lo bispe Pedro Ignacio Wolcan Olano.

## Referencias

## Vinclos externos
Tim Duncan

**Timothy Theodore Duncan**, naixiu lo 25 d'abril de 1976 de Christiansted, Saint Croix, Islas Vírchens d'os Estaus Unius), mas conoixiu como **Tim Duncan**, ye un chugador estausunidense profesional de basketbol, hue retirau. Tien una altaria de 2,11 metros y ocupaba las posicións d'ala-pívot y pívot. O suyo unico equipo profesional estioron os *[[San Antonio Spurs]]* d'a NBA d'os Estaus Unius, an chugó 19 anyadas.

Mientres a suya vida esportiva aconsiguió cinco aniellos de campeón d'a NBA, dos premios a lo chugador mas valuroso d'a NBA, tres vegadas triau MVP d'as Finals, diez aparicions en o millor quinteto d'a NBA y tres en o segundo. Tamién ha amaneixiu en 15 edicions d'o All-Star Game d'a NBA.

Lo 18 d'aviento de 2016 los *Spurs* le facioron un homenache retirando la suya camiseta con o numero 21.

## Trachectoria esportiva

## Vinclos externos

*  Pachina web oficial de Tim Duncan.
*  Estadisticas de Tim Duncan en o sitio web oficial d'a NBA.
Soricomorpha

Os **soricomorfos** (nombre cientifico **Soricomorpha** (Gregory, 1910), en latín) son una orden de mamiferos placentarios que en l'actualidat incluye cuatro familias d'animals que enantes se clasificaba en a desapareixida orden *[[Insectivora]]*: *[[Soricidae]]* (as musaranyas y os morganyos), *[[Talpidae]]* (os taboneros y os toboneros d'augua), *[[Solenodontidae]]* (os almiquís) y *[[Nesophontidae]]* (con todas as suyas especies extinguidas).

O nombre *Soricomorpha* deriva de *Sorex*, *-icis* parola latina que designaba as musaranyas pero tamién os zorz mas chiquilins (bella cosa como «ratonet», «ratolichón») y que ye a radiz de parolas como o francés ''souris'' u l'italiano *sorcio* (ratón). *Soricis* + *morphos* significa «con a forma d'o ratón».

## Descripción

Os soricomorfos tienen a cabeza gran, con uellos chicos y o muixo largo y con forma punchuda. As orellas son redondas, de forma y mida variable. Tienen una vista muit pobre, pero gran olfacto y oyiu.

As patas rematan en zarpetas muit simples y poco especializadas, con forma de man y de piet as debanteras y as zagueras respectivament. Tienen desplazamiento plantigrau. Nomás bellas especies que tienen costumbres soterranios y semi-soterranios tienen as zarpas debanteras mas desenvolicadas (toboneros), y atras que tienen costumbres semi-acuaticos (morganyos) as tienen con pelos recios entre os didos y en as palmas que emplegan pa propulsar-se en l'augua.

Todas as especies de soricomorfos son insectivoros que miran as suyas presas con l'olfacto, belunas en l'augua y atras en tierra. A mayoría habitan en puestos no guaire secos, cuasi siempre con buena presencia d'augua u con humedat, como en o sotobosque, anque en i ha excepcions contadas que viven en disiertos.

## Referencias

## Se veiga tamién

*Morganyo.
*Erizón.
*Tabonero.
*Eulipotyphla.

## Vinclos externos
Liga Nacional de Básquet

A **Liga Nacional de Básquet** (en aragonés *Liga Nacional de Basketbol*), conoixita a sobén como **LNB** o ***La Liga Nacional***,  ye a mas alta d'as categorías de basketbol d'Archentina, por debaixo ye a *[[La Liga Argentina (baloncesto)|La Liga Argentina]]*. O suyo organizador ye l'Asociación de Clubes de Básquetbol.

## Equipos 2018/19

## Palmarés

## Veyer tamién
* Copa Archentina

## Vinclos externos
*  Pachina web oficial d'a Liga Nacional de Básquet
Idioma falisco

O **falisco** yera a luenga d'a familia italica charrada por os antigos faliscos, un pueblo italico que habitaba a Tuscia meridional. O falisco ye relacionato con o latín y ye materia de debat entre os especialistas si o falisco ye una luenga independient u s'ha de clasificar como un dialecto d'esta luenga, manimenos ye posible que o falisco e o latín haigan estau mutuament intelichibles en o pasau.

## Inscripcions y caracteristicas

Cualques d'as prencipals caracteristicas foneticas d'a luenga falisca que se pueden observar en ista inscripción son:

* O mantenimiento d'a fricativa sonora *f*, que en latín se converte en *b*.
* A representación d'una inicial protoindoeuropea *gh* por *f* (*foied*, en latín *hodie*).
* A palatalización d'a consonant *d* + *i* consonantica en un son representau simplament por i- (o son central de *foied*, dende *fo-died*).
* A perda d'a *-s* final en toz os casos antes de bel son (*cra*, en latín *cras*).

Atras caracteristicas, que amaneixen en atros puestos, son:

* O mantenimiento d'as velars (falisco *quando*, en latín *quando*; contrasta con l'umbrio *pune*;).
* L'asimilación de cualques consonants finals a o son inicial d'a palabra siguient: "pretod de zenatuo, sententia", "praetor de senatus sententia" (zenatuo por senatuos, un genitivo arcaico).

## Referencias
Idioma protoindoeuropeu

O **protoindoeuropeu** ye a protoluengua (luenga mai hipoteticament reconstruida), que habría dau orichen a las luengas indoeuropeas. A reconstrucción lingüistica se levo a cabo por meyo d'o metodo comparativo sobre a evidencia d'as consideratas como luengas indoeuropeas descendients que lo succedioron.

Ista reconstrucción lingüistica s'efectuó por meyo d'o clamau metodo comparativo a partir d'as evidencias de similituz entre o griego clasico, o latín, o sanscrito, o chermanico y atras luengas indoeuropeas.

O protoindoeuropeu no ha de confundir-se con o pre-indoeuropeu monotematico, que habría estau l'antecesor d'o protoindoeuropeu propiament dito.

## Referencias